અનિલ અંબાણીની કંપની રિલાયન્સ કમ્યૂનિકેશન્સની હાલત હાલ ખરાબ છે . કંપની બેંકોથી લીધેલી લોન નથી ચૂકવી શકતી . રિલાયન્સ કમ્યુનિકેશને દસથી વધુ સ્થાનીય બેંકો પાસેથી લોન લીધી છે . જે તે હવે નથી ચૂકવી શકતી . ઇકોનોમિક ટાઇમ્સની ખબર પ્રમાણે રિલાયન્સ કમ્યુનિકેશન લગભગ 10 બેંકોનું વ્યાજ આપવામાં અક્ષમ છે . અને અનેક બેંકોએ પોતાની એસેટ બુકમાં સ્પેશય્લ મેંશન એકાઉન્ટની રીતે રિલાયન્સની આ લોનને નાખી દીધી છે . હવે દેશની 10 બેંકોએ તેને લોનનું વ્યાજ ન ચૂકવતા એસએમએ 1 અને એસએમએ 2ના લિસ્ટમાં નાખી દીધું છે . SMA લોન તે છે જેમાં દેવું લઇને વ્યાજ નથી ચૂકવવામાં આવતું . અને જો 30 દિવસો સુધી લોન નથી ચૂકવવામાં આવતા તો તેમને આ એસએમએ શ્રેણીમાં નાંખવામાં આવે છે . અને જો 90 દિવસ પછી પણ બેંકાના લેંણા નથી પૂર્ણ થતા તો નોન પરફોર્મિંગ એસેટમાં તેને નાંખવામાં આવે છે . ઉલ્લેખનીય છે કે CARE અને ICRAના ખરાબ રેટિંગ પછી આરકોમના શેયર 20 ટકા જેટલા નીચે પડ્યા છે . કંપનીએ જાન્યુઆરીથી માર્ચ ક્વાટરમાં 966 કરોડનું નુક્શાન વેઠ્યું છે . અને હાલ પણ તે નુક્શાન હેઠળ ચાલી રહી છે . ત્યારે જો આવનારા સમયમાં પણ કંપની આ રીતે જ નુક્શાનમાં ચાલતી રહી તો ભારતના સૌથી ધનિક વ્યક્તિ મુકેશ અંબાણીના નાના ભાઇ અનિલ અંબાણી પણ મોટી મુશ્કેલીઓ આવી શકે છે .